Alpski stil
<s>Alpski stil je jedan od dva osnovna načina penjanje na visoke planine, onakve kakve su u Alpama.</s><s>Ovaj stil je u suprotnosti sa sveobuhvatnim ekspedicionim stilom penjanja sa podizanjem stalne linije opskrbljenih kampova na planini, koji su stalno dostupni tokom trajanja ekspedicije.</s><s>Alpski stil je odbacio fiksiranu užad, nosače i korištenje boca sa kisikom, a penjač sa sobom nosi sve što mu je potrebno pri usponu.</s>

<s>Ne postoji pisana definicija, ali planinarski svijet pod ovim pojmom podrazumijeva slijedeće karakteristike:
 mali tim sa ne više od dva ili tri penjača
 na vrh se kreće iz podnožja planine
 penjač sa sobom nosi sve što mu treba
 nema vijaka u stijeni
 nema privremenih fiksiranja na ruti
 nema prethodne pripreme rute niti aklimatizacije na samoj ruti
 ako se bivakuje, to se radi na putu do vrha
 dodatni kisik se ne koristi</s>

<s>Popularnost
Stil je postao popularan kada su se 1975. godine Reinhold Messner i Peter Habeler u cjelosti ispenjali na Gasherbrum I, u skladu sa navedenim karakteristikama alpskog stila.</s><s>Prije njih dvojice pojedini alpinisti ovim stilom su završavali zavrđne uspone na himalajske vrhove.</s><s>Austrijski alpinista Hermann Buhl svoj završni dio uspješnog uspona na Nanga Parbat 3. jula 1953, kao član austrijsko - njemačke ekspedicije, u dužini 1.300 metara, izveo je u alpskom stilu.</s><s>Poljski penjač Wojciech Kurtyka počeo je ovaj stil koristiti kod uspona na visoke planine 1972. godine (Akher Tsagh (7017 m) i Kohe Tez (7015 m)).</s><s>Mnogi alpski stil smatraju estetski  čistim oblikom alpinizma kojem svi penjači mogu samo da streme, dok je stvarni način penjanja ispod ovog nivoa.</s><s>Kada alpinista sam osvaja vrh u alpskom stilu, radi se o solo usponu.</s>

<s>Prednosti i nedostaci 
Prednost ovog stila je mnogo kraće vrijeme provedeno na ruti, čime se umanjuju objektivne opasnosti, kao što su lavine (snijega, leda i pomiješano) i olujno nevrijeme.</s>

<s>Osnovni nedostaci penjanja u alpskom stilu se odnose na nedovoljno vrijeme prilagođavanja sredini i nadmorskoj visini (nedostatku kisika).</s><s>Veliki problem je i izbor mjesta bivakovanja, jer u alpskom stilu uglavnom se bivakuje na mjestu gdje se penjač zatekne.</s>

<s>Reference 
 
Planinarstvo</s>

